[{"text_idx": "#000002", "text": "Mae cyfiawnder cymdeithasol a brwydro dros gydraddoldeb wedi bod yn genhadaeth i mi ers pan oeddwn i\u2019n blentyn. Helpodd fy mhrofiadau cynnar o orymdeithio dros y glowyr yng Nghymru fel plentyn i ffurfio\u2019r person y gwelwch chi heddiw a\u2019r profiadau hyn a sbardunodd fy ymroddiad i frwydro dros hawliau dynol. Rydw i wedi bod yn byw ac yn gweithio yn Abertawe am y rhan fwyaf o\u2019m hoes ac rwy\u2019n angerddol dros y ddinas a\u2019i phobl."}, {"text_idx": "#000004", "text": "Rydw i wedi ymuno a\u0302 MAD Abertawe fel Rheolwr Swyddfa am fy mod i wir yn credu ym mhwysigrwydd mannau diogel lle gall pobl ddysgu sgiliau newydd, cael eu hannog i ddatblygu eu hangerdd a chael y cymorth sydd ei angen arnynt, sy\u2019n rhywbeth y mae MAD Abertawe\u2019n ei werthfawrogi ac yn ei ddangos pob dydd."}, {"text_idx": "#000005", "text": "Ymunais a\u0302 Swansea MAD er mwyn i mi allu defnyddio\u2019r ystod eang o dechnolegau rydw i wedi dysgu sut i\u2019w gweithredu dros y blynyddoedd yn ogystal a\u0302 chefnogi\u2019r rhai nad ydyn nhw\u2019n defnyddio technoleg ar hyn o bryd a datblygu\u2019r rhai sydd eisoes ar eu taith."}, {"text_idx": "#000006", "text": "Nid peth newydd yw fy angerdd i frwydro yn erbyn anghyfiawnder cymdeithasol, anghydraddoldeb a gormes, ac rydw i wedi parhau i wneud hynny trwy fy mhrofiad fel cyfreithiwr yng Ngweriniaeth Ffederal Nigeria, ac yn ddiweddar wrth astudio am radd meistr mewn Polisi Cyhoeddus ym Mhrifysgol Abertawe. Rwy\u2019n edrych ymlaen yn fawr at gael gweithio mewn amgylchedd fel MAD Abertawe, sy\u2019n darparu\u2019r cyfle i mi ddatblygu\u2019r sgiliau angenrheidiol a bod yn rhan o sgwrs a fydd yn sbarduno newidiadau cadarnhaol ym mywydau pobl."}, {"text_idx": "#000010", "text": "Wrth archwilio gwahanol gyfleoedd gyrfaol doeddwn i ddim yn chwilio am swydd mwyach, ond roeddwn i am wasanaethu pobl gyda phwrpas, gan eu cynorthwyo i ofalu am eu hunain ac i fynd ar o\u0302l y pethau maent yn angerddol yn eu cylch yn llawn hyder. Yn fy marn i, nid oes unrhyw gyfyngiad ar faint y gall pobl ei ddysgu, felly rydw i\u2019n chwilio\u2019n barhaus am gyfleoedd newydd i feithrin ac esblygu fy nawn greadigol. Dyna pam fy mod i wedi ymuno a\u0302 MAD Abertawe: mae hi\u2019n cyd-fynd yn llwyr a\u0302 fy nghenhadaeth i ddarparu cyfleoedd cyfartal i bawb."}, {"text_idx": "#000011", "text": "Rydw i wrth fy modd i ychwanegu fy arbenigedd a\u2019m hangerdd at y cyfryngau cymdeithasol at di\u0302m mor flaengar ac i weld fy hun yn tyfu ac yn datblygu gyda MAD Abertawe."}, {"text_idx": "#000012", "text": "Astudiais Lenyddiaeth Saesneg yn y brifysgol yn wreiddiol ac rwy\u2019n angerddol am wneud y celfyddydau yn hygyrch ac yn gynhwysol i bawb. Yn ystod fy ngyrfa, rydw i wedi bod yn ffodus i weithio ar y cyd gydag artistiaid, gan gefnogi pobl ifanc i greu cynnwys theatr a ffilm i ddatblygu hyder, rhannu eu straeon a\u2019u dyheadau ac eirioli dros newid."}, {"text_idx": "#000016", "text": "Fel menyw ifanc Fwslimaidd o gymuned du a lleiafrifol ethnig, rwy\u2019n credu mewn cydraddoldeb ac amrywiaeth a chreu ymdeimlad o berthyn i bawb yn y gymuned, ac rwy\u2019n edrych ymlaen yn fawr ar gael gweithio gyda MAD Abertawe am y bydd yn rhoi cyfle i mi ddefnyddio fy mhrofiad gwaith ac ennill profiadau newydd mewn gwaith ieuenctid a chymunedol."}, {"text_idx": "#000017", "text": "Graddiais i o Brifysgol Abertawe yn 2021 a\u0302 BA yn y cyfryngau a chyfathrebu, ac rwy\u2019n angerddol ynghylch cynrychiolaeth yn y cyfryngau. Ffilm a theledu yw fy mhrif feysydd diddordeb, a lluniais fy nhraethawd hir am bortreadau o bobl ag anableddau corfforol yn ffilmiau Hollywood. Am fy mod i\u2019n anabl fy hun mae\u2019n bwnc sy\u2019n agos at fy nghalon. Rydw i wedi bod yn chwarae pe\u0302l-fasged mewn cadair olwyn ers nifer o flynyddoedd ac rwy\u2019n helpu i reoli sianeli cyfryngau cymdeithasol y clwb. Y rheswm pam oeddwn i am ymuno a\u0302 MAD Abertawe oedd er mwyn cael chwarae rhan mewn rhywbeth gwerth chweil i ddinas Abertawe, wrth ddatblygu fy sgiliau fy hun hefyd. Rydw i wedi byw yn Abertawe trwy gydol fy mywyd cymharol fyr, felly mae\u2019n fraint cael gweithio gyda phobl sydd a\u0302 buddiannau artistig Abertawe mewn golwg."}, {"text_idx": "#000019", "text": "Dyfyniad: \u201cRydw i ar Fwrdd MAD Abertawe am fy mod i\u2019n dwlu ar ethos y sefydliad. Mae eu gwaith dros bobl a chymuned Abertawe\u2019n troi o gylch y person, ac yn cael ei arwain gan staff sydd, yn ogystal a\u0302 bod yn arbenigwyr yn eu meysydd, wedi ymrwymo i newid bywydau pobl. Rwy\u2019n teimlo bod y pwrpas yma\u2019n gyson a\u0302 fy egwyddorion a\u2019m gwerthoedd i, ac rwy\u2019n dwlu bod yn aelod o Fwrdd sefydliad sydd mor gynhwysol ac agored. Mae dulliau MAD o weithredu\u2019n wahanol i unrhyw beth arall rydw i wedi ei weld yn y sector, ac maen nhw\u2019n pennu\u2019r safonau a\u2019r arferion gwaith rwy\u2019n credu y dylai sefydliadau eraill eu dilyn. Nid \u2018ceidwaid pyrth\u2019 yw MAD Abertawe, maen nhw\u2019n cydweithio ac yn gweithio gydag eraill yn y sector er budd aelodau\u2019r gymuned. Rwy\u2019n falch o fod yn aelod o\u2019r Bwrdd lle mae fy safbwyntiau a\u2019m llais yn cael eu clywed a\u2019u gwerthfawrogi\u201d."}, {"text_idx": "#000027", "text": "Mae Kirstie yn angerddol ynghylch defnyddio\u2019r celfyddydau fel dull o gynorthwyo pobl i reoli ymddygiad, prosesu teimladau, lleihau straen a phryder, a chynyddu ein hunan-barch. Trwy hyn, mae Kirstie\u2019n credu bod celfyddyd yn rhoi\u2019r cyfle i bobl ddeall eu hunaniaeth a\u2019u lle yn y gymuned. Perodd yr angerdd yma iddi raddio o Brifysgol De Cymru a\u0302 BA yn y Celfyddydau Creadigol a Therapiwtig a Diploma Olraddedig mewn Cwnsela. Ers hynny, mae hi wedi gweithio yn y sectorau Gofal, Addysg ac Ieuenctid a Chymunedol, gan ddefnyddio dull sy\u2019n troi o gylch yr unigolyn i gynorthwyo pobl eraill."}, {"text_idx": "#000030", "text": "Dyfyniad: \u201cRwy\u2019n llawn cyffro am gael bod yn rhan o Fwrdd Ymddiriedolwyr MAD Abertawe, am fy mod i wir yn credu yn y gwaith y maen nhw\u2019n ei wneud ac rwy\u2019n falch o adlewyrchu a chefnogi gwerthoedd y sefydliad.\u201d"}, {"text_idx": "#000033", "text": "Dyfyniad: \u201cMae hi\u2019n anrhydedd i mi gael bod yn rhan o Elusen fel MAD Abertawe. Pan ofynnwyd i mi fod yn aelod o\u2019r Bwrdd, roedd hi\u2019n braf iawn gwybod y byddwn i\u2019n cael fy amgylchynu gan bobl mor ddawnus llawn gweledigaeth, ar y Bwrdd ac ar draws elusen i gyd. Mae datblygiad yr Elusen ac ansawdd y gwasanaeth y mae\u2019n ei ddarparu wedi fy rhyfeddu yn llwyr. Rydw i wedi dysgu gymaint gan fy nghyd-aelodau o\u2019r Bwrdd a\u2019r Uwch Di\u0302m Rheoli ym MAD Abertawe, sydd wedi helpu fy natblygiad personol, a gallaf ddefnyddio\u2019r hyn rydw i wedi ei ddysgu yn fy mywyd personol a\u2019m busnes hefyd. Alla\u2019i ddim a\u0302 diolch digon i MAD Abertawe am y cyfle i chwarae rhan.\u201d"}, {"text_idx": "#000036", "text": "Dyfyniad: \u201cSefydliad deinamig mewn sector arloesol yw MAD Abertawe. Maen nhw\u2019n creu ac yn cael effaith sylweddol a chadarnhaol ar y gymuned leol a\u2019r gymuned ehangach ac ar fywydau pobl. Mae gwirfoddoli fel Cadeirydd y Bwrdd yn fraint sy\u2019n caniata\u0301u i mi gefnogi sefydliad a sector llewyrchus, ac yn caniata\u0301u i mi gefnogi ti\u0302m bywiog ac ysbrydoledig MAD Abertawe hefyd. Rwy\u2019n angerddol dros fy nghymuned leol, ac mae\u2019r ethos cyfan y tu o\u0302l i MAD Abertawe\u2019n un o frwydro dros gyfiawnder cymdeithasol, gan gynorthwyo\u2019r bobl hynny sydd angen cymorth a chynnig llais a lle diogel i unigolion a grwpiau a dangynrychiolir. Gobeithio bod y rhan fechan rwy\u2019n ei chwarae yn hyn o beth yn helpu ti\u0302m hynod MAD Abertawe i fod mewn sefyllfa i ddarparu\u2019r cymorth cymunedol yma.\u201d"}, {"text_idx": "#000039", "text": "Yn ystod cyfnod clo COVID-19, sefydlodd The Privilege Cafe\u0301 am ei bod hi\u2019n teimlo\u2019n rhwystredig gyda\u2019r diffyg amrywiaeth, ac yn teimlo nad oedd hi\u2019n gallu ei mynegi ei hun fel menyw groenliw mewn mannau llawn braint. Hwylusodd sesiynau wythnosol ar Zoom oedd yn trafod amryw o wahanol thema\u0302u gan gynnwys iechyd meddwl, rhagfarn \u2018ddiarwybod\u2019 a braint yn y broses recriwtio. Mae lefel y cysylltiad wedi bod yn anhygoel, ac mae dirnadaeth, gwybodaeth ac arbenigedd y siaradwyr gwadd wedi llenwi pawb sydd wedi mynychu\u2019r sesiynau a\u0302 theimladau cadarnhaol. Mae\u2019r Caffi\u2019n agored i bawb, mae\u2019n lle diogel i bawb i gysylltu a\u0302\u2019i gilydd, dysgu a defnyddio eu braint er lles."}, {"text_idx": "#000040", "text": "Dyfyniad: \u201cRydw i wrth fy modd i fod yn rhan o Fwrdd hynod o amrywiol MAD Abertawe, ac MOR hapus i gael fy mhenodi\u2019n Is-gadeirydd! Mae MAD Abertawe\u2019n cyflawni gwaith gwych, yn gweithio gyda phobl o gymunedau o bob cefndir mewn ffordd drugarog heb unrhyw feirniadaeth, ystrydebu na rhagfarn. Datblygu Cyfiawnder Cymdeithasol a Chydraddoldeb sy\u2019n gyrru gwerthoedd MAD Abertawe, ac mae hyn yn gyson a\u0302 fy ngwerthoedd i sy\u2019n deillio o frwdfrydedd i ddatod y systemau strwythurol sy\u2019n creu rhwystrau i gynifer o bobl yn y gymdeithas. Rwy\u2019n credu\u2019n gryf mewn ethos o fod yn sefydliad gwrthdlodi, gwrth-hiliaeth ac sydd o blaid cydraddoldeb, fel elusen, fel pobl ac fel unigolion, gan anelu bob tro at gynyddu effaith ein gwaith o fewn ein cymunedau.\u201d"}, {"text_idx": "#000042", "text": "Ers graddio a\u0302 gradd BA mewn Theatr a Drama yn 2020, mae Phoebe wedi bod yn angerddol dros hyrwyddo sectorau\u2019r celfyddydau, treftadaeth a diwylliant yn ei holl waith. Ar hyn o bryd, mae Phoebe\u2019n gweithio dros Amgueddfa Cymru, yn cynorthwyo pobl ifanc i ymgysylltu a\u0302 safleoedd yr amgueddfeydd a threftadaeth gymunedol mewn ffyrdd newydd a deinamig. Mae\u2019n gweithio ar ei liwt ei hun hefyd yn datblygu gweithgareddau a digwyddiadau sinema ar gyfer pobl ifanc ar draws Cymru. Mae ei phrofiad blaenorol ym maes ymchwilio, hwyluso, creu theatr a gweithio yn y trydydd sector ym maes y cyfryngau cymdeithasol. Mae hi\u2019n eiriolwr brwd dros y celfyddydau creadigol ac yn ceisio defnyddio ei llais i hybu eu gwerth a\u2019u pwysigrwydd, yn enwedig yn sgil y pandemig."}, {"text_idx": "#000043", "text": "Dyfyniad: \u201cRydw i wedi gweithio ochr yn ochr a\u0302 MAD Abertawe fel cyfranogwr a gweithiwr, felly rwy\u2019n edrych ymlaen yn fawr at gael defnyddio fy mhrofiad a\u2019m gwybodaeth yn fy ro\u0302l fel Ymddiriedolwr. Rydw i am fod yn rhan o sefydliad sy\u2019n cynorthwyo pobl i ddatblygu sgiliau newydd a gwireddu eu hangerdd. Rydw i wrth fy modd cael bod yn rhan o di\u0302m brwdfrydig a gwybodus sy\u2019n darparu cyfleoedd mewn cymunedau lleol ac estynedig.\u201d"}, {"text_idx": "#000045", "text": "Dyfyniad: \u201cRwy\u2019n dwlu bod yn rhan o Fwrdd MAD Abertawe a chael fy amgylchynu gan bobl feddylgar a phenderfynol sy\u2019n gweithio\u2019n galed i sbarduno gwahaniaeth ystyrlon ac arwyddocaol yn y byd o\u2019n cwmpas. Mae eu hymroddiad a\u2019u hegni yn galonogol ac yn ddigon o ryfeddod.\u201d"}, {"text_idx": "#000048", "text": "Dyfyniad: \u201cMae\u2019r cyfle i wirfoddoli fel un o Ymddiriedolwyr MAD Abertawe\u2019n fraint, ac rwy\u2019n gobeithio fy mod i\u2019n dod ag amrywiaeth eang o brofiadau bywyd a gwybodaeth i fy ngwaith yn y sector elusennau. Mae hi\u2019n fraint cael fy mhenodi\u2019n Drysorydd. Rydw i mor ddiolchgar cael bod yn aelod o di\u0302m sy\u2019n gweithio i gynorthwyo gwaith bendigedig yn Abertawe ac ar draws Cymru, a gyda chriw o bobl mor ddawnus ac arloesol. Rydyn ni\u2019n gweld yr elusen yn llewyrchu, gan wneud gwahaniaeth go iawn i fywydau cynifer o bobl. Mae hi\u2019n gymaint o fraint cael gweithio tuag at hwyluso cyfleoedd ar gyfer pobl ifanc a\u2019r aelodau o\u2019r gymuned sydd angen y cyfleoedd hyn.\u201d"}]